Um liðna helgi voru undirritaðir samningar í Vík Mýrdal vegna 3 . Landsmóts UMFÍ 50 + á milli landsmótsnefndar og Mýrdalshrepps annars vegar og Ungmennafélags Íslands og Ungmennasambands Vestur-Skaftafellssýslu hins vegar . Mótið verður haldið 7. - 9. júní í sumar . „ Aðstaðan í Vík í Mýrdal er mjög góð til að halda Landsmót UMFÍ 50 + . Íþróttahús er í Vík sem er sambyggt við sundlaugina á staðnum . Góð frjálsíþróttaaðstaða er á staðnum með gerviefni sem byggð var fyrir unglingalandsmótið sem þar var haldið 2005 . Sparkvöllur er á staðnum , tveir reiðvellir sem og glæsilegur 9 holu golfvöllur . Keppnisgreinar á mótinu verða : Almenningshlaup , frjálsar íþróttir , boccia , golf , bridds , hestaíþróttir , hjólreiðar , leikfimi dans , línudans , pútt , ringó , skák , sund , starfsíþróttir , hringdansar , sýningar / leikfimi og þríþraut , “ segir í tilkynningu frá UMFÍ .